**ปีที่ 3 ฉบับที่ 1 เดือน ตุลาคม 2555 – มกราคม 2556**

**เอกสารเผยแพร่ประชาสัมพันธ์**

**จดหมายข่าว**

สวัสดีค่ะพี่น้องชาว อบต.กายูบอเกาะ และท่านผู้อ่านทุกท่าน จดหมายข่าวฉบับนี้ เป็นปีที่ 3 ฉบับที่ 1 จัดทำขึ้นโดยชาว อบต.กายูบอเกาะ โดยมีวัตถุประสงค์เพื่อเป็นการเผยแพร่ข้อมูลข่าวสารกิจกรรมหรือโครงการต่างๆ ที่ชาว อบต.กายูบอเกาะ ได้ดำเนินการจัดทำขึ้นตามแผนงานหรืองบประมาณ เพื่อให้พี่น้องประชาชนและหน่วยงานต่างๆ ที่เกี่ยวข้องได้รับทราบ และมีความยินดีเป็นอย่างยิ่งหากท่านมีข้อเสนอแนะหรือข้อคิดเห็นต่างๆ ให้กับทางชาว อบต.กายูบอเกาะ เพื่อจักได้ปรับปรุงแก้ไขให้ดียิ่งขึ้น

**🟍** ข่าวกิจกรรม **🟍**

**ข่าวแรกเริ่มที่\*\*\*** โครงการอาซูรอสัมพันธ์ ประจำปี 2556

 องค์การบริหารส่วนตำบลกายูบอเกาะ ได้จัดโครงการอาซูรอสัมพันธ์ ประจำปี 2555 ขึ้นระหว่างวันที่ 16-20 พฤศจิกายน 2556 ในเขตพื้นที่อบต.กายูบอเกาะ ซึ่งการกวนข้าวอาซูรอ (ขนมอาซูรอ) เป็นประเพณีท้องถิ่นของชาวไทยมุสลิมในจังหวัดชายแดนภาคใต้ คำว่า อาซูรอ เป็นภาษาอาหรับ แปลว่า การผสม การรวมกัน คือการนำสิ่งของที่รับประทานได้หลายสิ่งหลายอย่างมากวนรวมกัน มีทั้งชนิดคาวและหวาน การกวนข้าวอาซูรอจะจัดขึ้นในวันที่ 10 เดือน มุหัรร็อม ของทุกปีตามปฏิทินอิสลาม และจะใช้คนในหมู่บ้านมาช่วย กัน เพื่อความสามัคคีและสร้างความพร้อมเพรียงเป็นน้ำหนึ่งใจเดียวกัน อันมีผลต่อการอยู่ร่วมกันของสังคมอย่างมีความสุข ก่อนจะแจกจ่ายให้รับประทานกัน เจ้าภาพจะเชิญบุคคลที่นับถือของชุมชนขึ้นมากล่าวขอพร(ดูอา)ก่อน จึงจะแจกให้คนทั่วไปรับประทานกัน ซึ่งโครงการดังกล่าวเกิดการร่วมมือกันอย่างดีจากประชาชนในพื้นที่

**ข่าวต่อไป\*\*\*** โครงการวันเด็กแห่งชาติ ประจำปี 2556

**อบต.กายูบอเกาะ ร่วมกับ โรงเรียนบ้านบือยอง โรงเรียนบ้านพอแม็ง และหน่วย ฉก.ยะลาที่ 12 ได้จัดกิจกรรมวันเด็กขึ้นในวันที่ 11-15 มกราคม 2556 ณ.โรงเรียนในพื้นที่ตำบลกายูบอเกาะ เพื่อให้ประชาชนตระหนักถึงความสำคัญของเด็กและให้เด็กได้แสดงออกอย่างสร้างสรรค์ โดยกิจกรรมดังกล่าวได้รับความสนใจจากเด็กและเยาวชนในพื้นที่เป็นอย่างมาก**

****

**หน้า 2.**

**ข่าวต่อไป\*\*\*** โครงการจัดงานเมาลิดกลาง ประจำปี 2556

 อบต.กายูบอเกาะ ได้จัดกิจกรรมวันเมาลิดขึ้นในวันที่ 21 มกราคม 2556

ขึ้นเพื่อให้ประชาชนในพื้นที่ได้รับความรู้เกี่ยวกับชีวประวัติของ

ท่านศาสดามูฮัมหมัดของศาสนาอิสลามและนำแบบอย่างของ

ท่านไปปฏิบัติ

โครงการอบรมให้ความรู้เพื่อเสริมสร้างศักยภาพและสานสัมพันธ์กลุ่มต่างๆในท้องถิ่น 

อบต.กายูบอเกาะได้จัดโครงการอบรมให้ความรู้เพื่อเสริมสร้างศักยภาพและสานสัมพันธ์กลุ่มต่างๆในท้องถิ่น ครั้งที่ 1 ขึ้นในวันที่ 25 มกราคม 2556 ณ.มัสยิด

บ้านตอแลใน เพื่อให้กลุ่มเป้าหมายได้รับความรู้ในเรื่องหลักคุณธรรมจริยธรรม สานสัมสัมพันธ์ระหว่างกลุ่ม และนำแนวคิดที่ดีไปใช้ในการพัฒนาท้องถิ่นต่อไป

**🟍 ข่าวประชาสัมพันธ์** **🟍**

ข่าวแรก ส่วนการคลัง อบต.กายูบอเกาะ ได้ประชาสัมพันธ์กำหนดการจัดเก็บภาษี ประจำปี 2556 ดังนี้

\* ภาษีบำรุงท้องที่ ตั้งแต่วันที่ 1 มกราคม ถึง 30 เมษายน 2556

\* ภาษีโรงเรือนและที่ดิน ยื่นแบบภาษี ตั้งแต่วันที่ 1 มกราคม ถึง 28 เมษายน 2556 และชำระภายใน 30 วัน นับตั้งแต่ยื่นแบบ

\* ภาษีป้าย ชำระภาษีได้ ตั้งแต่วันที่ 1 มกราคม ถึง 31 มีนาคม 2556

ข่าวที่สอง สำนักปลัด อบต. ประชาสัมพันธ์กำหนดเวลาการลงทะเบียนผู้สูงอายุและคนพิการ ประจำปี 2556

โครงการประกันรายได้ผู้สูงอายุและคนพิการตามนโยบายเร่งด่วนของรัฐบาล โดยเริ่มรับลงทะเบียนตั้งแต่วันที่ 1-30 พฤศจิกายน 2555 ณ ที่ทำการองค์การบริหารส่วนตำบลกายูบอเกาะ อำเภอรามัน จังหวัดยะลา ตั้งแต่เวลา 8.30 น.-16.30 น. ในวันและเวลาราชการ

|  |
| --- |
| สาระน่ารู้เพื่อสุขภาพที่ดี :  เราทราบกันดีว่าสมองมีสองซีก สมองซีกซ้าย มีความสามารถทางด้านการคำนวณ ความคิดเป็นเหตุเป็นผล การพูด การเขียน การวิเคราะห์ การจัดลำดับก่อน รู้เวลาและสถานที่ และสมองซีกขวา ทำงานเกี่ยวกับความคิดสร้างสรรค์ จินตนาการ อารมณ์ ความรู้สึก เรื่องมิติสัมพันธ์ ความสามารถทางศิลปะ โดยสมองสองซีกจะร่วมกันทำงาน ไม่แยกทำเพียงข้างใดข้างหนึ่ง แม้เราจะทำอะไรสักอย่างอยู่เรื่องเดียวก็ตาม โดยมีกล้ามเนื้อส่วน **Corpus Callosum เชื่อมสมองสองซีกให้ทำงานประสานกัน** เช่น เวลาอ่านหนังสือ ซีกซ้ายของคุณจะถอดความเรื่องที่อ่าน และซีกขวา จะรวบรวมความคิดเข้าไว้ด้วยกัน เพียงแต่ว่าหากเราเหนื่อยล้า สมองอาจทำงานได้เพียงข้างเดียวเท่านั้น งานที่ทำออกมาก็จะไม่ดีหรือทำได้ไม่ดีที่สุด ด้วยประการฉะนี้ จึงมีเทคนิคมากมายที่จะทำให้เราใช้สมองเต็มที่ ไปพร้อมๆกับการดูแลสมองของเราให้ดี และหนึ่งในวิธีนั้นก็คือเจ้า Brain Gym นี่เองจ้า |

**🟍** สุดท้ายขอประชาสัมพันธ์ให้ทราบว่า อบต.กายูบอเกาะ กำหนดการโครงการกีฬาภายใน แข่งขันตาดีกาสัมพันธ์ ประจำปี 2555 ตั้งแต่มีนาคม-เมษายน 2555 นี้ พบกันใหม่ฉบับหน้าครับ...

**เจ้าของ** : อบต.กายูบอเกาะ **กองบรรณาธิการ** : ณัฐวดี สิงห์ลอ ,เสาวลักษณ์ ซุ่นหั้ว,พงศกร เสนะเกตุ, ชัยณิวัฒน์ สายสุวรรณ์,

ตู้ ปณ. 9 อ.รามัน จ.ยะลา 95140 โทรศัพท์/โทรสาร (073-254353 ) อีเมล์ bookkayu54@hotmail.co.th